Les diferencies entel PP y el PSOE son mínimes y la xente ta percibiéndoles como mínimes, poro, va haber un apueste por toles otres fuercies que tean separtaes deses idees y que seyan un ellementu de protesta o de cambeu. Hai crisis (non mui fonda, ye verdá) del sistema de representación y del bipartidismu, prevese un aumentu de lastención, pero tamién un  amenorgamientu de los sofitos a les dos opciones polítiques más mayoritaries. Lo que paez evidente ye quillusionase y pensar quel nacionalismu va arrasar y entrar con media dolcena de diputaos pue ser fato, pero nun dexa de ser más fato pensar que les coses van siguir como tán anguaño: la dinámica impónse, les sielles van baillar y van vese cambeos... Esperemos questo seya lentamu de la fin desti réxime que yá vio toles combinaciones posibles y vio cómo toes elles tán yá escosaes: PP nel estatal y nel nacional,  PSOE nel estatal y nel nacional, PSOE nel nacional y PP nel estatal, PSOE-IU nel nacional y PP nel estatal, PSOE-IU nel nacional y PSOE nel estatal... Y a la fin foi siempres igual y nun hebo nengún cambeu bultable...